CELEX: 32022D0227
Language: ga
Date: 2022-02-17 00:00:00
Title: Cinneadh (CBES) 2022/227 ón gComhairle an 17 Feabhra 2022 lena leasaítear Cinneadh 2011/101/CBES ón gComhairle maidir le bearta sriantacha i bhfianaise na staide sa tSiombáib

18.2.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 38/5
               
            
         CINNEADH (CBES) 2022/227 ÓN gCOMHAIRLE
         an 17 Feabhra 2022
         lena leasaítear Cinneadh 2011/101/CBES ón gComhairle maidir le bearta sriantacha i bhfianaise na staide sa tSiombáib
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 15 Feabhra 2011, ghlac an Chomhairle Cinneadh 2011/101/CBES (1) maidir le bearta sriantacha i bhfianaise na staide sa tSiombáib.
                  
               
                     (2)
                  
                  
                     Ar bhonn athbhreithniú ar Chinneadh 2011/101/CBES, ba cheart na bearta sriantacha a athnuachan go dtí an 20 Feabhra 2023. Ba cheart don Chomhairle athbhreithniú leanúnach a dhéanamh orthu i bhfianaise forbairtí polaitiúla agus slándála sa tSiombáib.
                  
               
                     (3)
                  
                  
                     Ba cheart triúr a scriosadh ó liosta na ndaoine agus na n-eintiteas atá faoi réir bearta sriantacha mar a leagtar amach in Iarscríbhinn I a ghabhann le Cinneadh 2011/101/CBES, agus ba cheart Iarscríbhinn II a ghabhann le Cinneadh 2011/101/CBES a scriosadh.
                  
               
                     (4)
                  
                  
                     Ba cheart, dá bhrí sin, Cinneadh 2011/101/CBES a leasú dá réir sin,
                  
               TAR ÉIS AN CINNEADH SEO A GHLACADH:
         
            Airteagal 1
            Leasaítear Cinneadh 2011/101/CBES mar a leanas:
            
                        (1)
                     
                     
                        cuirtear an méid seo a leanas in ionad Airteagal 10:
                        
                           “Airteagal 10
                           
                              1.   Tiocfaidh an Cinneadh seo i bhfeidhm ar dháta a ghlactha.
                           
                           
                              2.   Beidh feidhm ag an gCinneadh seo go dtí an 20 Feabhra 2023.
                           
                           
                              3.   Déanfar an Cinneadh seo a choimeád faoi athbhreithniú leanúnach agus déanfar é a athnuachan, nó a leasú de réir mar is iomchuí, má mheasann an Chomhairle nár comhlíonadh a chuspóirí.”;
                           
                        
                     
                  
                        (2)
                     
                     
                        leasaítear Iarscríbhinn I mar a leagtar amach san Iarscríbhinn a ghabhann leis an gCinneadh seo;
                     
                  
                        (3)
                     
                     
                        scriostar Iarscríbhinn II.
                     
                  
         
            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
         
         
            Arna dhéanamh sa Bhruiséil, 17 Feabhra 2022.
            
               
                  Thar ceann na Comhairle
               
               
                  An tUachtarán
               
               J.-Y. LE DRIAN
            
         
         
            (1)  Cinneadh 2011/101/CBES ón gComhairle an 15 Feabhra 2011 maidir le bearta sriantacha i bhfianaise na staide sa tSiombáib (IO L 42, 16.2.2011, lch. 6).
      
      
         
            IARSCRÍBHINN
            In Iarscríbhinn I a ghabhann le Cinneadh 2011/101/CBES, cuid “I. Daoine”, scriostar na hiontrálacha maidir leis na daoine seo a leanas:
            
               
                           “2.
                        
                        
                           MUGABE, Grace
                        
                        
                           Rugadh an 23.7.1965
                           Pas AD001159
                           ID 63-646650Q70
                        
                        
                           Iar-Rúnaí Léig na mBan de chuid ZANU-PF (Zimbabwe African National Union – Patriotic Front) [“Aontas Náisiúnta Afracach na Siombáibe - Fronta Tírghrách”], páirteach i ngníomhaíochtaí lena mbaintear an bonn go mór ón daonlathas, ón urraim do chearta an duine agus ón smacht reachta. Ghlac an Iron Mask Estate chuici féin in 2002; líomhnaítear go mbaineann sí brabúis mhóra go haindleathach as mianadóireacht diamant.
                        
                     
                           5.
                        
                        
                           CHIWENGA, Constantine
                        
                        
                           Leas-Uachtarán
                           Iar-Cheannasaí ar Fhórsaí Cosanta na Siombáibe, Ginearál ar scor a rugadh an 25.8.1956
                           Pas AD000263
                           ID 63-327568M80
                        
                        
                           Leas-Uachtarán agus iar-Cheannasaí ar Fhórsaí Cosanta na Siombáibe. Comhalta den Cheannas Oibríochtúil Comhpháirteach (Joint Operational Command) agus comhpháirteach i mbeartas stáit diansmachtúil a cheapadh nó a stiúradh. Bhain sé úsáid as an arm chun feirmeacha a tháthcheangal. Le linn na dtoghchán in 2008, bhí lámh ar leith aige i gcruthú an fhoréigin a bhain leis an bpróiseas don dara babhta den toghchán uachtaráin.
                        
                     
                           7.
                        
                        
                           SIBANDA, Phillip Valerio (dá ngairtear Valentine freisin)
                        
                        
                           Ceannasaí ar Fhórsaí Cosanta na Siombáibe
                           Iar-Cheannasaí ar Arm Náisiúnta na Siombáibe, Ginearál, a rugadh an 25.8.1956 nó an 24.12.1954
                           ID 63-357671H26
                        
                        
                           Ceannasaí ar Fhórsaí Cosanta na Siombáibe agus iar-Cheannasaí ar Arm Náisiúnta na Siombáibe. Ball sinsearach den arm a bhfuil naisc aige leis an Rialtas agus atá comhpháirteach i mbeartas stáit diansmachtúil a cheapadh nó a stiúradh.”